## Pravilnik o izmjenama i dopunama Pravilnika o temeljnim zahtjevima za osvježavajuća bezalkoholna pića i soda-vodu

### NN 112/1997 (24.10.1997.), Pravilnik o izmjenama i dopunama Pravilnika o temeljnim zahtjevima za osvježavajuća bezalkoholna pića i soda-vodu

# DRŽAVNI ZAVOD ZA NORMIZACIJU I MJERITELJSTVO

Na temelju članka 13. stavak 2. Zakona o normizaciji ("Narodne novine"
br. 55/96) ravnatelj Državnog zavoda za normizaciju i mjeriteljstvo donosi

## **PRAVILNIK**

### **O IZMJENAMA I DOPUNAMA PRAVILNIKA O TEMELJNIM ZAHTJEVIMA ZA OSVJEŽAVAJUĆA BEZALKOHOLNA PIĆA I SODA-VODU**

Članak 1.

U Pravilniku o temeljnim zahtjevima za osvježavajuća bez- alkoholna
pića i soda-vodu ("Narodne novine" br. 23/97, 40/97) u članku 1. riječ
"sokovi" zamjenjuje se riječju "sirupi".

Članak 2.

U članku 4. stavak 3. točka 3) riječi "masu proizvoda" zamjenjuju se
riječima: "količinu (obujam, masu) proizvoda,".

Članak 3.

U članku 8. iza riječi "aditivi" dodaju se riječi: "osim ako to ovim
pravilnikom nije drugačije propisano:".

Članak 4.

U članku 8. u tablici 2. iza red. br. 7. dodaje se red. br. 7a koji
glasi:

Članak 5.

U članku 8. tablici 2. koloni 6 (napomena) u redne brojeve 7., 7a.,
8., 10., 11., 12., 13., 14., 15., 18., 20., 21., 26., 27. i 28. dodaju
se riječi: "Osim za proizvode iz članka 9. stavak 2. točke 1), 2) i 4)".

Članak 6.

U članku 9. stavak 2. točka 4) riječ "i" zamjenjuje se zarezom ",".
U točki 5) točka "." zamjenjuje se riječju "i". Iza točke 5) dodaje se
nova točka 6) koja glasi:

"6) niskoenergetsko osvježavajuće bezlakoholno piće."

Iza stavka 2. ovoga članka dodaje se stavak 3. koji glasi:

"Pića iz stavka 2. ovoga članka mogu se proizvoditi i stavljati u promet
kao pića sa sniženom energetskom vrijednošću na način utvrđen u članku
35. ovog pravilnika."

Članak 7.

U članku 17. stavak 1. točka 3. riječi: "uključujući i suhu tvar od
dodanog šećera," brišu se.

Članak 8.

U članku 22. stavak 1. riječi "s dodatkom ugljičnog dioksida" zamjenjuju
se riječima: "s dodatkom ili bez dodatka ugljičnog dioksida, voćnog soka,
aroma".

Članak 9.

U članku 24. točka 1) riječi: "iz stavka 1. ovog članka" brišu se.

Članak 10.

Iza članka 24. dodaje se novi članak 24a. koji glasi:

"Članak 24a.

Osvježavajuća bezalkoholna pića od biljnih ekstrakata mogu se proizvoditi
i stavljati u promet i bez dodatka ugljičnog dioksida, kao negazirana osvježavajuća
bezalkoholna pića od biljnih ekstrakata, ali se tada u nazivu proizvoda
mora istaknuti da je proizvod negaziran (npr. "negazirano osvježavajuće
bezalkoholno piće od ekstrakta čaja" i sl.)

Negazirana osvježavajuća bezalkoholna pića od biljnih ekstrakata moraju
udovoljavati zahtjevima iz članka 24. ovog pravilnika, osim zahtjevu iz
točke 4) toga članka."

Članak 11.

U članku 25. riječi "niti više od 700 mg/l ortofosfata računano kao
ortofosforna kiselina." zamjenjuju se riječima: "a ortofosforne kiseline
ne više od propisane količine."

Članak 12.

U članku 32. točka 2) briše se.

Članak 13.

Iza članka 34. dodaje se novi članak 34a. koji glasi:

"Članak 34a.

Umjetna osvježavajuća bezalkoholna pića mogu se proizvoditi i stavljati
u promet i bez dodatka ugljičnog dioksida, kao umjetna negazirana osvježavajuća
bezalkoholna pića, ali se tada u nazivu proizvoda mora istaknuti da je
proizvod negaziran.

Negazirana umjetna osvježavajuća bezalkoholna pića moraju udovoljavati
zahtjevima iz članka 33. ovoga pravilnika."

Članak 14.

Iznad članka 35. stavlja se novi podnaslov koji glasi: "6) Niskoenergetska
osvježavajuća bezalkoholna pića".

Članak 15.

U članku 35. stavak 1. iza riječi "od sirutke" dodaju se riječi: ",
ili umjetna osvježavajuća bezalkoholna pića"

Članak 16.

U članku 37. stavak 1. iza riječi "s navojnim zatvaračem" dodaju se
riječi "ili zatvaračem s ventilom".

Članak 17.

Članak 40. stavak 3. mijenja se i glasi: "Sirupi se stavljaju u promet
pod nazivom sirupi za osvježavajuća bezalkoholna pića i to:

1) sirup od voćnih koncentrata ili baza,

2) sirup od biljnih ekstrakata,

3) sirup od žitarica,

4) sirup od sirutke,

5) sirup za umjetna osvježavajuća bezalkoholna pića i

6) niskoenergetski sirup."

Članak 18.

U članku 41. stavak 1. točka 1) iza riječi "konzistenciju" dodaju se
riječi: "(osim sirupa kod kojih je šećer djelomično ili potpuno zamijenjen
sladilom)".

Članak 19.

U članku 43. stavak 1. iza riječi "sirutke." dodaju se riječi: "i umjetnih
osvježavajućih pića."

PRIJELAZNE I ZAVRŠNE ODREDBE

Članak 20.

Ovaj pravilnik stupa na snagu osmoga dana od dana objavljivanja u "Narodnim
novinama".

Klasa: 383-01/97-03/1
Urbroj: 558-02/6-97-2
Zagreb, 15. listopada 1997.

Ravnatelj
**dr. sc. Jakša Topić, dipl. ing.,** v. r.

Pravilnik, NN 112/1997-1691